  Анжелика Тихонова корреспондент Ижкарысь Н.К. Крупская нимо лыдӟетъюртын тулыспалысен «Ойдо, лабыртом!» ни ом удмурт кылъя курсъёс ужзэс мытозы. Туэ дышетсконъёс куинетӥ арзэ радъяськозы ини. Со сярысь Ижкар администрацилэн пресс-службаез ивортэ. Куинь ар ӵоже курсъёс пыр 50-лэсь трос пиналъёс но 75 мӧйыос потӥзы Коньывуонысен куартолэзёзь удмурт кылосбурчи Июлия Иванова кивалтэм улсын покчиос дышетско. Нош мӧйыос куинь толэзь ӵоже тодон-валан люкало: коньывуонысен толсурозь яке тулыспалысен оштолэзёзь. Али лыдӟетъюрт мӧйыослэсь выль группазэс люка. Отчы 14 аресысен егитъёсты но мӧйыосты возьмало. Дышетсконъёс тулыспалэ кутскозы но арняяз кык пол ортчозы – вордӥськонэ но вирнуналэ Удмурт кылосбурчи Ирина Исупова удмурт вераськонэз валаны, малпанъёстэ удмурт кылын вераны, калыкен вераськыны, чебер шара лыдӟиськыны, гожтэмысь кулэ луись иворез шедьтыны дышетоз. Тодэ вайытом, милям корреспондентмылы удмурт курсъёсты нуись ужаз «Марым, лэся» но «Лабыр-лабыр лабыртом!» книгаосты кутэ шуыса вераз вал. Тегъёс: Дышетон Ижкар Удмуртия удмурткыл лыдетъюрт  